**Autor**: Katarina Marenčić, Osnovna škola Novi Marof, Novi Marof, Hrvatska

**Tema**: Shel Silvestein, Dobro stablo - interpretacija priče

**Digitalni** **alati**: Canva

**Učenici**: 5. razred

**Vrijeme**: 3 školska sata

**KRATAK OPIS:**

Učenicima se pročita priča o neobičnom prijateljstvu dječaka i stabla nakon kojeg slijedi razgovor i analiza priče ( tema, likovi, fabula) te se povezuje tema priče s važnosti očuvanja šuma. Ovaj je sat planiran krajem travnja te slijedi razgovor o Danu planeta Zemlja i izrada plakata u digitalnom alatu Canva.

**Ciljevi učenja na razini aktivnosti:**

**Učenik:**

* steći će nove digitalne vještine koristeći se digitalnim alatom Canva
* surađuje s drugim učenicima u izvršavanju dodijeljenog zadatka razvijajući suradničke odnose unutar grupe
* razvija komunikacijske kompetencije
* razvija kreativnost u oblikovanju svojih ideja
* razvija odnose s drugima i nova gledišta prema pojavama

AKTIVNOST ZA UČENIKE:

Učenici slušaju priču o neobičnom prijateljstvu dječaka i stabla u priči Shela Silvesteinea Dobro stablo. Nakon slušanja slijedi analiza priče prema pitanjima o razumijevanju teksta. Dolaze do spoznaje koliko su stabla važna u našim životima, kakvu korist imamo od njih te kako ih treba čuvati za sljedeće generacije. Povezujemo važnost očuvanja okoliša s Danom planeta Zemlja.

Učenici dobivaju zadatak izraditi plakat za Dan planeta Zemlje. Upoznajemo ih s digitalnim alatom Canva koji se koristi za izradu plakata. Stalno ih vodimo kroz izradu upoznajući ih s različitim mogućnostima izrade. Mogu raditi samostalno ili u skupinama. Nakon izrade učenici predstavljaju svoje radove.

